ട്രയാസിക് - ജുറാസിക് വംശനാശം

ട്രയാസിക്-ജുറാസിക് (Tr-J) വംശനാശം (TJME) 20.14 കോടി വർഷങ്ങൾക്ക് മുമ്പ് ട്രയാസിക്, ജുറാസിക് കാലഘട്ടങ്ങൾ തമ്മിലുള്ള അതിർത്തിയെ അടയാളപ്പെടുത്തുന്ന ഒരു മെസോസോയിക് വംശനാശ സംഭവമായിരുന്നു. ഇത് എൻഡ്-ട്രയാസിക് വംശനാശം എന്ന് വിളിക്കപ്പെടുന്നു. ഫാനറോസോയിക് ഇയോണിലെ പ്രധാന അഞ്ച് വംശനാശ സംഭവങ്ങളിൽ ഒന്നാണിത്. ഈ വംശനാശം കരയിലും സമുദ്രങ്ങളിലും ഉള്ള ജീവിതത്തെ ആഴത്തിൽ ബാധിച്ചൂ. കടലിലെ മുഴുവൻ കോണഡോണ്ടുകളും കൂടാതെ 23 മുതൽ 34% വരെ സമുദ്രജനുസ്സുകളും അപ്രത്യക്ഷമായി. ഈ വംശനാശത്തിന് പൊടുന്നനെയുള്ള കാലാവസ്ഥാ വ്യതിയാനമോ ഛിന്നഗ്രഹങ്ങൾ ഭൂമിയിൽ പതിച്ചതോ അഗ്നിപർവത സ്ഫോടനത്തെ തുടർന്നുള്ള ലാവാപ്രവാഹമോ കാരണമായിരിക്കാം. ഇതിനുശേഷമാണ് ദിനോസറുകൾ ഭൂമി കയ്യടക്കിയത്.

അവലംബം

വർഗ്ഗം:വംശനാശം